Diari Oficial de la Generalitat Valenciana


Sumari del DOGV 497, del 31-12-1986 (1986/807869)

LLEI de la Generalitat Valenciana 11/1986, de 30 de desembre, de Pressupostos de la Generalitat Valenciana, per a l'exercici de 1987.
-------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/l/1986/12/30/11/dof/vci/html**

### Dades del document

Número de DOGV
:   497

Data del DOGV
:   31-12-1986

Secció del DOGV
:   DISPOSICIONS GENERALS

Número del document
:   1986/807869


Data del document
:   30-12-1986

Organisme emissor
:   Presidència de la Generalitat

Tipus de document
:   Llei

Anàlisi jurídica

Llei de la Generalitat Valenciana 11/1986, de 30 de desembre de Pressupostos de la Generalitat Valenciana, per a l'exercici de 1987.  
Sia notori i manifest a tots els ciutadans, que les Corts Valencianes han aprovat i jo, d'acord amb el que estableixen la Constitució i l'Estatut d'Autonomia, en nom. del Rei, promulgue la següent Llei:   
EXPOSICIO DE MOTIUS  
Els Pressuposts de la Generalitat Valenciana per a 1987 tanquen el període d'aplicació pressupostària del Programa Econòmic Valencià 1984-1987, tot acomplint les previsions de recursos i prestacions previstes en aquest.   
L'entrada en vigor, per a l'exercici de 1987, del sistema definitiu de finançament de les Comunitats Autònomes, ha permès de cobrir les previsions d'ingressos del Programa Econòmic Valencià per a l'exercici de 1987 i desenvolupar addicionalment nous projectes i programes. L'anterior no és sols rellevant perquè una major capacitat financera atorga a la Generalitat una millor posició per atendre els problemes de la societat valenciana, sinó també perquè constitueix l'entrada definitiva en una etapa d'autonomia financera que incrementa els nostres ni vells d?autogovern.  
Els Pressuposts per a 1987 consoliden definitivament l'aplicació dels criteris del Programa Econòmic Valencià sobre el mètode d'elaboració pressupostària. Els conceptes de rigor pressupostari, cost d'oportunitat i programació per objectius, són característiques pròpies del treball pressupostari en l'Administració Autonòmica, cosa que sense dubte ha permès, i continuarà afavorint, una organització més adequada per al desenvolupament de les seues competències i abordar amb bases termes les prioritats i la modernització de les seues estructures que li exigiran els objectius fixats per la futura programació econòmica.   
Juntament amb les característiques anteriorment assenyalades, la Llei de Pressuposts de la Generalitat Valenciana per a 1987 continua l'esforç d'agilització de la gestió simplificant la tramitació de la despesa pública i descentralitzant la capacitat de gestió, reforçant -alhora- els mecanismes de control extern dels objectius programats.   
Al seu torn recull l'aplicació normalitzada del nou sistema retributiu previst en la Llei 10/1985 de la Funció Pública Valenciana, l'aplicació inicial de la qual es realitzà en 1986, l'homologació entre les classificacions funcionals de la Generalitat, les Diputacions Provincials de la Comunitat Valenciana i l'Administració Central, així com l'adaptació de les normes de contractació a les directives corresponents de la Comunitat Econòmica Europea.   
I  
Dels crèdits inicials i el seu finançament  
Article 1r.   
1. Per aquesta Llei s'aproven els pressuposts de la Generalitat Valenciana per a l'exercici 1987, integrats per:   
a) El Pressupost de la Generalitat Valenciana, en l'Estat de Despeses del qual es concedeixen crèdits per un import de 802.402.200.179 pessetes, el finançament dels quals es realitzarà amb els drets econòmics a liquidar durant l'exercici, que es detallen en l'Estat d'Ingressos, calculats en un import total de 306.082.401.306 pessetes.   
Les operacions d'endeutament previstes en l'Estat d'Ingressos i autoritzades en l'article seté d'aquesta Llei ascendeixen a 8.698.423.902 pessetes.   
Els beneficis fiscals que afecten els tributs el rendiment dels quals se cedeix per l'Estat a la Generalitat Valenciana es calculen en 3.804.429.877 pessetes.   
b) El Pressupost de l'Entitat Gestora de la Seguretat Social que assumeix les competències transferides pel Reial Decret 264/1985 en matèria de l'INSERSO, en la dotació de despeses del qual es concedeixen crèdits per un import de 3.755.456.279 pessetes, el finançament del qual es realitzarà amb els recursos que es detallen en el respectiu Estat d'Ingressos de l'Entitat.   
c) El Pressupost de l'Organisme Autònom de caràcter financer denominat Institut per a la Mitjana i la Petita Indústria Valenciana (IMPIVA), en la dotació de despeses de la qual es concedeixen crèdits per un import de 1.479.513.631 pessetes i el finançament del qual es realitzarà amb els recursos que es detallen en el respectiu Estat d'Ingressos de l'Organisme.   
d) Les dotacions i recursos de l'empresa pública Institut Turístic Valencià, per un import de 496.662.524 pessetes.   
e) Les dotacions i recursos corresponents a l'empresa pública Societat Valenciana per a la Promoció d'Instal·lacions Industrials, per un import de 180.633.430 pessetes.   
2. L'assignació per funcions del Pressupost de Despeses és la següent (en milers de pessetes):   
1. Alta Direcció Serveis general 2.837.785  
2. Defensa Protecció Civil i Seguretat Ciutadana 825.813  
3. Seguretat i Protecció i Promoció Social 37.698.050  
4. Producció de Béns Públics de caràcter social 071.329.707  
5. Producció de Béns Públics de caràcter econòmic 68.003.178  
6. Regulació econòmica de caràcter general 2.947.675  
7. Regulació econòmica de sectors productius 6.843.918  
8. Desenvolupament empresarial 514.883  
9. Transferències Sector Públic Territorial 02.180203  
10. Deute Públic 3.444.000  
II  
De la determinació dels crèdits  
Article 2n.-Augment de les retribucions del personal al servei de la Generalitat Valenciana.   
1. Amb efectes d'1 de gener de 1987, l'increment conjunt de les retribucions íntegres del personal al servei de la Generalitat Valenciana, no sotmés a legislació laboral, així com la massa salarial bruta d'aquest, no podrà superar el 5%, sense perjudici del resultat individual de l'aplicació de l'esmentat increment.   
2. Amb independència de l'increment retributiu previst en el punt 1, s'estableix un fons per un import de 400 milions de pessetes amb càrrec al qual podran acordar-se per la Conselleria d'Economia i Hisenda, previ informe favorable de la Conselleria d'Administració Pública i amb la negociació prèvia amb les Centrals Sindicals més representatives de la Comunitat Valenciana en la fixació dels criteris d'aplicació, millores retributives per al personal al servei de l'Administració de la Generalitat i els seus Organismes Autònoms.   
Article 3r.-Retribucions per a 1987, del personal que exerceix llocs de treball de caràcter administratiu.   
1. Les retribucions dels funcionaris de la Generalitat Valenciana i del personal recollit en les Disposicions Transitòries Primera, Segona i Tercera, paràgraf Primer, de la Llei 10/1985, de la Funció Pública Valenciana, seran les que s'indiquen en aquest article.   
2. Les quanties del sou i triennis, referides a dotze mensualitats, seran les següents:   
 GRUP SOU TRIENNI  
 A 1.515.496 49.356  
 B 1.234.499 39.492  
 C 056.384 29.616  
 D 309.424 19.764  
 E 477.249 14.808  
Els pagaments extraordinaris seran cadascun de l'import d'una mensualitat de sou i trienni. La pertinença a cadascun dels grups recollits en el paràgraf anterior es produirà d'acord amb el que preveu l'article 4t de la Llei 10/1985, de la Funció Pública Valenciana.   
3. El complement de destinació serà el corresponent al nivell del lloc de treball que s'ocupe, d'acord amb les següents quanties, referides a dotze mensualitats:   
 NIVELL IMPORT  
 30 1.129.524  
 29 1.013.160  
 54 214.136  
 65 828.038  
 37 205.551  
 76 934.734  
 48 089.736  
 83 915.494  
 71 636.906  
 15 047.046  
 37 382.827  
 96 419.966  
 40 587.452  
 02 776.248  
 08 614.562  
 33 979.138  
 16 001.356  
 03 899.594  
 81 248.484  
 61 631.219  
 49 462.519  
 9 237.732  
 8 224.628  
 7 211.536  
 6 198.444  
 5 185.352  
Els nivells de complement de destinació de cada lloc de treball es determinaran d'acord amb allò que preveu el Capítol II del Títol II del Llibre Primer de la Llei 10/1985, de la Funció Pública Valenciana.   
4. El complement específic que, complint allò que preveu l'article 3r, apartat 4, de la Llei 15/1985, de Pressuposts de la Generalitat Valenciana per a 1986, li estiga fixat al lloc de treball que s'ocupe i en la quantia que es detalla en la corresponent relació de llocs de treball serà incrementat en 5%, respecte de l'aprovada per a 1986.   
Quan s'altere el contingut funcional del lloc de treball, o es considere la seua equiparació a altres llocs de similar contingut, a proposta de les Conselleries interessades i prèvia resolució de la Conselleria d'Administració Pública sobre aquests aspectes, la Conselleria d'Economia i Hisenda podrà modificar la quantia del complement específic inicialment assignat.   
5. El complement de productivitat s'aprovarà d'acord amb els criteris d'aplicació que establesca el Consell, a proposta conjunta de les Conselleries d'Economia i Hisenda i Administració Pública, perquè els responsables dels programes determinen la quantia individual del complement.   
En cap cas les quanties assignades per complement de productivitat durant un període de temps originaran cap dret individual en relació a les valoracions o apreciacions corresponents a períodes successius.   
D'acord amb allò que estableix l'article 52, 2, lletra b), de la Llei 10/1985, de la Funció Pública Valenciana, serà requisit indispensable per a la possible aplicació la consignació pressupostària prèvia en el programa corresponent.   
6. Els complements personals i transitoris reconeguts en compliment d'allò que disposa l'article 13 de la Llei 50/1984, de 30 de desembre, seran absorbits per qualsevol millora retributiva que es produesca en l'any 1987, incloses les derivades de canvi de llocs de treball.   
Cas que el canvi del lloc de treball determine una disminució de retribucions, hom mantindrà el complement personal i transitori fixat en produir-se l?aplicació del nou sistema, a l'absorció del qual s'imputarà qualsevol millora retributiva ulterior, fins i tot les que puguen derivar-se del canvi de lloc de treball.   
A efecte de l?absorció prevista en els paràgrafs anteriors, l'increment de retribucions de caràcter general que s'estableix en aquesta Llei sols es computarà en el 50% del seu import, i s'entén que tenen aquest caràcter el sou, referit a catorze mensualitats, el complement de destinació i l'específic En cap cas es consideraran els triennis o el complement de productivitat.   
Article 4t.-Retribucions del personal de la Seguretat Social.   
1. Les retribucions del personal funcionari de la Seguretat Social experimentaran un increment global màxim del 5%.  
Les retribucions del personal de les institucions sanitàries de la Seguretat Social, no compreses en el paràgraf anterior, experimentaran un increment global màxim del 5%, sense perjudici del resultat individual que pogués resultar de la negociació amb els sindicats més representatius amb el fi d'aconseguir l'homogenització i equiparació de les condicions retributives.   
Article 5é.-Retribucions del personal laboral.   
1. D'acord amb allò que preveu l'article cinc de l?Acord per al personal laboral al servei de la Generalitat Valenciana, subscrit el 20 de desembre de 1985, la quantia de les retribucions serà des de l'u de gener de 1987 la següent:   
a) El sou base i els triennis, en còmput anual, seran els següents:   
 GRUP SOU TRIENNI  
 A 1.982.510 57.782  
 B 1.827.163 46.074  
 C 139.064 34.552  
 D 715.027 23.048  
 E 227.328 17.276  
b) El complement de destinació corresponent al lloc de treball que s'ocupa amb el mateix import que l'assignat per al personal funcionari i que ha estat fixat en l'apartat tres, de l'article tres d'aquesta Llei.   
c) El complement específic destinat a retribuir les condicions particulars d'alguns llocs de treball, que es mencionen en l'esmentat acorda amb els següents comptes anuals:   
 GRUP COMPLEMENT ESPECIFIC  
 A 150.071  
 B 127.368  
 C 94.943  
 D 77.631  
 E 70.869  
Les anteriors quanties seran les mateixes per a cadascun dels quatre tipus possibles definits en l'article 5é, apartat 3, de l'Acord.   
La Conselleria d'Economia i Hisenda podrà modificar, prèvia resolució de la Conselleria d'Administració Pública, les quanties assenyalades quan així ho requeresca l'homologació de les retribucions del personal laboral amb el personal funcionari com a conseqüència de la classificació dels llocs de treball.   
2. En l'exercici 1987 s'incrementaran els sous de manera que en aqueix any queden equiparades totes les retribucions a les taules salarials fixades en aquest article, tenint en compte la proporcionalitat de la jornada laboral i el lloc de treball que s'ocupe en cada moment.   
Article 6é.-De les plantilles.   
1. Correspon al Consell, a proposta de la Conselleria d'Economia i Hisenda, i a iniciativa de la Conselleria d'Administració Pública, l'aprovació de les plantilles de l'Administració de la Generalitat i els seus Organismes Autònoms corresponents a l'aplicació inicial del règim retributiu previst en l'article tres d'aquesta Llei.   
2. Les convocatòries per a l'ingrés en la Funció Pública Valenciana, bé com a funcionari o personal laboral, tant per a la pròpia Administració de la Generalitat com per als seus Organismes Autònoms, requerirà l'informe favorable de la Conselleria d'Economia i Hisenda en relació a l'existència de dotació pressupostària, per a les places que s'anuncien com a vacants.   
Article 7é.-De l'endeutament a termini superior a un any.   
Hom autoritza el Consell perquè emeta Deute Públic o concerte operacions de crèdit fins a un import de 8.575 milions de pessetes, destinats a finançar despeses d'inversió específicament recollides en el Pressupost, en els termes prevists en l'article 56 de l'Estatut i 14 de la Llei Orgànica de Finançament de les Comunitats Autònomes.   
Article 8é.-De l'endeutament a curí termini.   
Hom autoritza el Conseller d'Economia i Hisenda perquè concerte operacions de crèdit per termini igual o inferior a un any, fins a un màxim de 7.500 milions de pessetes destinats a atendre les necessitats de Tresoreria derivades de diferències en el venciment dels seus ingressos i pagaments.   
Article 9é.-Avals de la Generalitat.   
D'acord amb el que preveu l'article 81 de la Llei d'Hisenda Pública de la Generalitat, l'import total dels avals a prestar per la Generalitat Valenciana en l'exercici de 1987, no podrà ultrapassar la garantia de 4.000 milions de pessetes per al primer aval, i de 1.500 milions de pessetes per al segon aval.   
Article 10.-Taxes i preus.   
1. La quantia de les taxes i preus de la Generalitat Valenciana durant l'exercici de 1987, serà l'establerta en la Llei de Pressuposts de la Generalitat Valenciana per a 1986 incrementada en un 10%, d'acord amb el que preveu la Llei de Taxes de la Generalitat Valenciana i el Decret Legislatiu que la desplega.   
2. Quan de la recaptació de les taxes i altres ingressos al llarg de l'exercici de 1987, es pogués calcular un rendiment inferior al previst, es minoraran els corresponents crèdits de l'Estat de Despeses del programa finançat amb la susdita font de recursos.   
Així mateix, quan en les taxes i altres ingressos la recaptació efectiva fas superior a la calculada, podran generar-se crèdits en l'Estat de Despeses del programa finançat per l'esmentat concepte d'ingressos.   
A tal efecte la Conselleria d'Economia, Pressupostos i Hisenda, abans de finalitzar el primer trimestre de 1987, remetrà a la Comissió d'Economia, Pressupostos i Hisenda la relació de programes finançats totalment o parcialment amb taxes i altres ingressos junt amb la recaptació prevista per aquest concepte.   
3. Les taxes i altres ingressos corresponents a serveis transferits efectivament, per un o altre motiu, amb posterioritat al 1r de gener de 1986, es regiran per la normativa aplicable amb caràcter general.   
III  
De la gestió dels crèdits  
Article 11.-Crèdits en funció d'objectius i programes.   
1. El crèdit pressupostari es defineix com el consignat per concepte econòmic i programa pressupostari.   
Els crèdits de l'Estat de Despeses finançaran els programes de la Generalitat Valenciana per a l'exercici de 1987. La contracció d'obligacions i l'execució de pagaments amb càrrec a aquests es realitzarà amb el fi d'assolir el compliment dels objectius que s'hi assenyalen.   
2. La Conselleria d'Economia i Hisenda regularà el mecanisme de seguiment de l'execució dels crèdits i el compliment dels objectius de cada programa, vetlarà pel seu compliment i proposarà al Consell les mesures que calguen per tal d'assegurar-ne l'assoliment.   
Article 12.-Caràcter Imitador dels crèdits.   
Els crèdits de l'Estat de Despeses tenen caràcter Imitador, i la seua gestió i modificació és subjecta al que preveu la Llei d'Hisenda Pública de la Generalitat Valenciana i al que disposa aquesta Llei.   
Article 13.-Ampliació de dotacions de personal.   
Durant l'exercici de 1987 no es tramitaran expedients d'ampliació de dotacions de personal ni disposicions o expedients de creació i/o reestructuració d'unitats si l'increment de la despesa pública que se'n deriva no queda compensat mitjançant la reducció d'aqueixos conceptes en altres unitats o en crèdits corrents d'aqueixa mateixa unitat.   
Article 14.-Contractació de personal amb càrrec als crèdits per a inversions.   
1. Amb càrrec als respectius crèdits per a inversions podran formalitzar-se contractacions de personal en règim laboral amb caràcter temporal, quan les Conselleries i Organismes Autònoms necessiten d'utilitzar mitjans personals per a la realització, per administració directa i per aplicació de la legislació de contractes de l'Estat, d'obres o serveis corresponents a alguns dels programes inclosos en el pressupost.   
2. Aquesta contractació requerirà l'acreditació de la ineludible necessitat d'aquesta per mancar de suficient personal, i la quantia de les despeses d'aquesta naturalesa no podrà ultrapassar les previsions que per a cada obra s'establesquen en els programes, projectes i memòries degudament aprovats.   
3. Els contractes en règim laboral hauran de formalitzarse seguint les prescripcions dels articles 15 i 17 de l'Estatut dels Treballadors, aprovat per Llei 8/1980, de 10 de març, en la redacció donada per la Llei 32/1984, de 2 d'agost, i normativa que els desenvolupa. En els contractes es farà constar l'obra o servei per a la realització del qual es formalitza i el temps de duració, així com la resta de les formalitats que imposa la legislació sobre contractes laborals temporals. L'incompliment d?aquestes obligacions formals, així com l'assignació de l'esmentat personal per a funcions diferents de les que determinen els contractes, de les quals pogués derivar-se dret a ser fix per a l'esmentat personal, podran ser objecte de deducció de les responsabilitats previstes en el Títol VI de la Llei 4/1984 de 13 de juny, d'Hisenda Pública de la Generalitat Valenciana.   
Article 15.-Contractació per a la realització de treballs.  
Amb càrrec als respectius crèdits per a inversions i despeses de funcionament podran formalitzar-se, prèvia acreditació de la ineludible necessitat d'aquesta per mancar de suficient personal, contractes per a la realització de treballs específics i concrets no habituals, que se sotmetran a la legislació de contractes de l'Estat, sense perjudici, si s'escau, de l'aplicació de la normativa civil o mercantil.   
Article 16.-Gestió específica de les despeses de funcionament.  
1. A fi de facilitar als responsables dels programes una gestió més àgil i eficaç dels recursos, hom autoritza la gestió integrada dels crèdits del Capítol Segon de l'Estat de Despeses («Compra de béns corrents i de funcionament»).   
2. L'anterior forma de gestió implica que la xifra limitadora de la despesa no estiga determinada per la consignació pressupostària concreta de cada concepte, sinó pel conjunt de les del capítol. Aquesta integració no excusa, en cap supòsit, la comptabilització de la despesa pels subconceptes pressupostaris corresponents.   
Article 17.-Contractació directa d'obres i subministraments. 1. La contractació directa d'obres i subministraments es sotmetrà al que preveu la Llei de Contractes de l'Estat, adaptada a les directrius de la Comunitat Econòmica Europea pel Reial Decret legislatiu 931/1986, de 2 de maig, i en la Llei de Pressuposts Generals de l'Estat vigent. En ambdós casos hom entendrà Diari Oficial de la Generalitat Valenciana quan en els texts de referència figure Butlletí Oficial de l'Estat.   
2. Tindran la consideració de subministraments menors, aquells l'import total dels quals no excedesca de 1.000.0000 de pessetes.   
Article 18-Concessió de subvencions corrents.   
1. Aquelles ajudes i subvencions, la quantia individual de les quals siga superior a deu milions de pessetes, exigiran l'aprovació del Consell, a proposta del Conseller respectiu.   
2. També requerirà autorització expressa del Consell la concessió d?aquelles subvencions amb càrrec al capítol IV que, sense excedir de deu milions de pessetes la seua consignació pressupostària total, superen en la seua quantia individual els tres milions de pessetes.   
3. La concessió d'ajudes i subvencions amb càrrec als Pressuposts de la Generalitat, incloses de manera innominada o genèrica, es farà segons els criteris de publicitat, concurrència i objectivitat.   
Article 19.-Finançament de les Corporacions Locals.   
1. La Conselleria d'Economia i Hisenda, complint l'article 49.2 de l'Estatut, distribuirà, d'acord amb els criteris que la legislació de l'Estat establesca, els ingressos dels Ens Locals que consistesquen en participació en ingressos i subvencions incondicionals.   
2 L'esmentada distribució es realitzarà mitjançant lliuraments trimestrals a compte, i al final de l'exercici es produirà la liquidació definitiva en la participació, d'acord amb els criteris fixats, i s'efectuarà, si s'escau, ('oportuna regularització mitjançant les compensacions que procedesquen.   
Article 20.-Programació plurianual.   
El Consell a proposta del Conseller d'Economia i Hisenda, podrà modificar els percentatges assenyalats en el paràgraf 3, de l'article 29 de la Llei d'Hisenda Pública de la Generalitat, així com variar el nombre d'anualitats en els casos especialment justificats, a petició de la corresponent Conselleria i amb els informes previs que s'hi estimen oportuns.   
Article 21.-Agilització dels tràmits previs de les obres inferiors a tres milions de pessetes.   
1. Per a aquelles obres el cost de les quals siga inferior als tres milions de pessetes, la memòria valorada podrà substituir el projecte a l'únic efecte de l'adjudicació del contracte per a la seua realització.   
2. Els únics documents exigibles per a la realització d'obres de conservació o manteniment l'import de les quals siga inferior a 500.000 pessetes seran: pressupost de l'obra subscrit per professional competent, acord de l'òrgan de contractació competent sobre la realització de l'obra en el qual conste el contractista al qual se n'encarrega la construcció, factura conformada i certificació acreditativa, expedida per facultatiu de l'Administració contractant, sobre la correcta execució de l'obra.   
Article 22.-De la concessió de les transferències de capital. 1. La concessió de subvencions de capital per import superior a 25 milions de pessetes, requerirà l'aprovació del Consell a proposta del Conseller respectiu.   
2. Quan les subvencions financen obres que exigesquen projecte tècnic, aquest s'haurà de sotmetre a Informe de l'Oficina de Supervisió de Projectes o de tècnics designats per la pròpia Conselleria; en tot cas, els pagaments parcials, o el total de la subvenció concedida, s'efectuaran contra certificació d'obra expedida per tècnic competent i d'acord amb els percentatges i condicions de finançament establertes en la seua concessió.   
Hom autoritza la Conselleria d'Economia i Hisenda per a realitzar lliuraments a compte a les Corporacions Locals de les subvencions aprovades per a l'execució del Pla d'Instal·lacions Esportives, així com exceptuar de la regla anterior aquelles subvencions, la millor execució de les quals així ho requeresca.   
3. Les transferències de capital concedides amb càrrec als Pressuposts de la Generalitat Valenciana per a 1987 que no hi tinguen assignació nominativa, és a dir tots aquells dels quals en la documentació pressupostària no se desprèn inequívocament el seu destí particular, ho seran d'acord amb criteris de publicitat, concurrència i objectivitat en la concessió.   
Amb aquesta finalitat, les Conselleries sota la responsabilitat de les quals recaiga la gestió dels crèdits, regularan mitjançant les oportunes normes -i en cas de no existir prèviament disposició sobre això- la concessió de les corresponents subvencions, que tindran en compte en tot cas els següents aspectes:   
-La garantia del compliment de les obligacions de l'entitat subvencionada.   
-Les normes de justificació de la utilització de la subvenció.   
-El compliment, per part dels concessionaris de les subvencions, de les seues obligacions fiscals i davant la Seguretat Social. Aquest requisit no serà aplicable a les Corporacions Locals.   
-Un programa d'actuació que garantesca l'execució de les obres en el període de l'any en què es concedeix la subvenció.   
4. Hom faculta el Consell perquè, en cas d'incompliment del programa d'actuació o d'alguna altra de les condicions establertes per a la concessió, substituesca els perceptors de la subvenció, per uns altres que, havent-se acollit a la convocatòria hi puguen garantir el compliment de les condicions previstes.   
5. La Conselleria d'Economia i Hisenda podrà establir una norma març que tinga en compte els requisits que sobre els anteriors aspectes han de complir les específiques que regulen els diferents tipus de transferències de capital.   
IV  
De les modificacions del pressupost  
Article 23.-Principis Generals.   
1. Els límits establerts en l'article 32 i següents de la Llei d'Hisenda Pública de la Generalitat Valenciana, per a la modificació dels crèdits, s'aplicaran als crèdits del Pressupost de la Generalitat Valenciana per a 1987, amb les especificacions que resulten dels articles següents.   
2. Tot acord de modificació pressupostària haurà d'indicar expressament el programa, servei i crèdit pressupostari afectat per aquesta, així com la incidència en la consecució dels respectius objectius de despesa.   
3. Constitueixen modificacions pressupostàries:   
a) Les dels crèdits consignats en els respectius programes del Pressupost.   
b) Els canvis o substitucions de projectes del Programa d'Inversions de la Generalitat Valenciana.   
c) Els annexos de dades de personal fixats per a cada programa.   
d) Les produïdes en la relació d'objectius i activitats dels Programes aprovats en els Pressuposts.   
Article 24.-Competències del Consell per a autoritzar modificacions pressupostàries.   
Correspon al Consell, a proposta de la Conselleria d'Economia i Hisenda, l'autorització de les següents modificacions del pressupost:   
a) Les habilitacions que suposen l'obertura d'un capítol de despesa inexistent en un programa i no incórreguen en les circumstàncies que assenyala l'apartat I de l'article 32 de la Llei d'Hisenda Pública de la Generalitat.   
b) Les transferències entre crèdits de diferents programes d'un mateix grup funcional, amb les limitacions que recull l'article 33 de la Llei d'Hisenda Pública de la Generalitat.   
c) Les habilitacions i transferències de crèdit que deriven de reorganitzacions administratives l'aprovació de les quals requeresca acord del Consell.   
d) L'aprovació de la modificació o substitució dels Projectes finançats pel Fons de Compensació Interterritorial.   
e) Les modificacions de la relació d'objectius i activitats que li siguen elevats per la Conselleria d'Economia i Hisenda.   
Article 25.-Competències de la Conselleria d'Economia i Hisenda per a autoritzar modificacions pressupostàries.   
Correspon a la Conselleria d'Economia i Hisenda, a proposta de les Conselleries interessades, l'autorització de les següents modificacions del pressupost:   
a) Les habilitacions de crèdit que no suposen l'obertura d'un capítol de despeses d'un programa i no incórreguen en les circumstàncies assenyalades en l'apartat I de l'article 32 de la Llei d'Hisenda Pública de la Generalitat Valenciana.   
b) Les transferències de crèdit, amb les limitacions que recull l'article 33 de la Llei d'Hisenda Pública de la Generalitat, sempre que els crèdits afectats pertanyen a un mateix programa.   
c) Les generacions de crèdit segons que preveu l'article 37 de la Llei d'Hisenda Pública de la Generalitat, així com aquelles que deriven de transferències de fons que es produesquen com a conseqüència de l'entrada en vigor o ampliació dels traspassos de serveis o conveni amb l'Administració Central, sempre que es realitzen pel mateix import i naturalesa econòmica que les contingudes en l'acord de transferències.   
d) Les transferències de crèdit que es deriven de reorganitzacions administratives, l'aprovació de les quals correspon a les Conselleries i Organismes Autònoms.   
e) La incorporació de romanents dels crèdits de l'exercici anterior, qualsevulla que siga la seua naturalesa econòmica, que garantesquen compromissos de despeses contrets fins a l'últim dia de l'exercici pressupostari i que per motius justificats no s'hagen pogut realitzar durant l'exercici . Tant si corresponen al Pressupost de la Generalitat com al dels seus Organismes Autònoms. La Conselleria d'Economia i Hisenda podrà determinar els crèdits de l'exercici corrent, als quals s'haurà d'imputar, si s'escau, el pagament d'obligacions reconegudes o generades en exercicis anteriors.   
Juntament amb la incorporació de romanents es determinaran les condicions i terminis de gestió d'aquests, en qualsevol cas dins l'exercici en què s'acorda la seua incorporació.   
f) Les que calguen per dotar els crèdits que, fins a una suma igual a les obligacions el reconeixement de les quals siga preceptiu, prèvia determinació dels recursos que les han de finançar i compliment de les formalitats legalment establertes o que s'establesquen, financen els següents conceptes de despesa:   
1. Les quotes de la Seguretat Social i el complement familiar, d'acord amb els preceptes en vigor, així com les aportacions de la Generalitat al règim de previsió social dels funcionaris públics.   
2. Els triennis derivats del còmput del temps de servei realment prestat a l'Administració.   
3. Els crèdits destinats al pagament del personal, en allò que hagen de ser incrementats com a conseqüència d'elevacions salarials efectuades durant l'exercici o en exercicis anteriors, per modificació del salari mínim interprofessional, o que es deriven de disposició legal.   
4. Els que es destinen al pagament d'interessos o l'amortització del principal i les despeses derivades del Deute, així com les obligacions derivades de pèrdues en operacions de crèdits avalades per la Generalitat Valenciana.   
5. Els destinats a satisfer el pagament de les pensions de vellesa o malaltia i les ajudes a minusvàlids en la mesura que augmenten els beneficiaris que reuniran els requisits establerts en la normativa vigent.   
g) Les modificacions o substitucions dels projectes d'inversions del Programa d'Inversions de la Generalitat.   
h) Les modificacions de les dotacions de l'annex de personal del Pressupost de la Generalitat per a 1987.   
Article 26.-Repercussions pressupostàries de les normes.   
Tot avantprojecte de llei o projecte de disposició administrativa, l'aplicació dels quals puga comportar un increment de despesa en l'exercici de 1987, o de qualsevol exercici posterior, haurà d'incloure una memòria econòmica en la qual es posen de manifest les repercussions pressupostàries derivades de l'execució.   
D'igual manera, tota proposició o esmena de llei que supose augment dels crèdits o disminució dels ingressos pressupostaris, requerirà la conformitat del Consell per a la seua tramitació.   
V  
De la informació a les Corts  
Article 27.-De la informació de la Conselleria d'Economia i Hisenda.   
La Conselleria d'Economia i Hisenda a més de la informació prevista en l'article 68 de la Llei d'Hisenda Pública de la Generalitat, retrà comptes a la Comissió d'Economia, Pressuposts i Hisenda de les Corts Valencianes, dels següents aspectes:   
a) Dels romanents de crèdit anul·lats de l'exercici anterior que han estat incorporats a l'estat de despeses del Pressupost de 1987, en el termini dels quinze dies posteriors a la seua aprovació.   
b) Trimestralment, de la relació de projectes d'inversió que s?han acollit al règim de contractació directa.   
c) Trimestralment, del grau d'execució del Programa d'Inversions de la Generalitat.   
d) Trimestralment, de la relació d'obres finançades amb càrrec al FCI que hagen estat substituïdes.   
e) La informació sobre les operacions d'emissió de Deute o crèdits aprovats.   
f) Trimestralment, sobre les incidències que s'hagen produït en la concessió, redacció i cancel·lació d'avals i, si s'escau, dels riscs efectius que la Generalitat haurà d'afrontar directament com a conseqüència de la seua funció d'avalista.   
g) Cada període de sessions, del grau d'execució dels programes i objectius, prevists en el Pressupost, així com, si s'escau, de les mesures adoptades pel Consell per al seu compliment.   
h) Trimestralment, de les modificacions pressupostàries efectuades segons els articles 24 i 25.   
i) Trimestralment, de les ampliacions de crèdit a què fa referència el punt 2 de la Disposició Addicional Segona.   
j) Mensualment, informació sobre el grau d'execució dels crèdits pressupostaris.   
k) Trimestralment, de la distribució de les aportacions del Fons Nacional de Cooperació Municipal a Entitats Locals.   
DISPOSICIONS ADDICIONALS  
Primera.-Corts Valencianes, Sindicatura de Comptes i Consell de Cultura.   
La Mesa de les Corts Valencianes, la Sindicatura de Comptes i el Consell de Cultura incorporaran els romanents de pressuposts anteriors als mateixos capítols pressupostaris de 1987.   
Les dotacions pressupostàries de les seccions de les Corts Valencianes, Sindicatura de Comptes i Consell de Cultura es lliuraran per quartes parts trimestrals a nom. d'aquestes i no estaran subjectes a justificació.   
Segona-Règim pressupostari de les Universitats de competència de la Generalitat Valenciana.   
1. D'acord amb allò que disposa l'article 54.4 de la Llei 11/1983, de 15 d'agost, de Reforma Universitària, i en relació amb el règim transitori d'adequació de plantilles universitàries, hom autoritzen els costs del personal funcionari docent i contractat docent i del personal no funcionari no docent de les Universitats pels imports detallats en l'annex d'aquesta Llei.   
2. Les Universitats podran ampliar els crèdits del capítol u assenyalats en l'apartat anterior per autorització expressa mitjançant acord del Consell, a proposta conjunta de les Conselleries de Cultura, Educació i Ciència i d'Economia i Hisenda.   
3. A l'efecte de l'article 55.3 de la Llei de Reforma Universitària, i d'acord amb l'article 33 de la Llei 4/1984, de 13 de juny, d'Hisenda Pública de la Generalitat Valenciana, i l'Ordre de 15 d'octubre de 1985 de la Conselleria d'Economia i Hisenda, tindran la consideració d'operacions de capital els capítols sis a nou inclusivament dels estats d'ingressos i de despeses dels pressuposts de les Universitats.   
4. D'acord amb l'article 54.3 de la Llei de Reforma Universitària, el Consell regularà les taxes acadèmiques universitàries per al curs 1987-88 dins els límits que establesca el Consell d'Universitats.   
DISPOSICIO TRANSITORIA  
Unica  
Un. Els funcionaris inclosos en l?àmbit d'aplicació de la Llei 30/1984, de 2 d'agost, que ocupen llocs de treball per als quals no s'ha aprovat encara l'aplicació del règim retributiu previst en l'esmentada Llei, i fins que no es disposa el contrari en els Acords del Consell que aproven aquesta aplicació, percebran les retribucions corresponents a 1986, amb la mateixa estructura retributiva i amb subjecció a la normativa vigent en aquest exercici, incrementada la quantia de les diferents retribucions bàsiques i complementàries en un 5%, a igualtat de llocs de treball, tenint en compte que les retribucions que tinguessen el caràcter d'absorbibles per millores o increments es regiran per la seua normativa específica fins a l'aplicació del nou règim retributiu.   
Dos. Quan s'aplique el règim retributiu establert en la Llei 30/1984, de 2 d'agost, als funcionaris als quals fa referència aquesta Disposició Transitòria els serà d'aplicació el que disposa l'article 3.6 d'aquesta Llei, pel que fa a l'homogeneïtzació del sistema i complement personal i transitori, de tal manera que en la determinació de les quanties d'aquests complements personals i transitoris no tinga incidència diferencial la circumstància que aquest règim retributiu no s'haja aplicat en l'exercici de 1985, i hom autoritza la Conselleria d'Economia i Hisenda a dictar, si s'escau, les instruccions que siguen necessàries per a la determinació de les esmentades quanties.   
DISPOSICIONS FINALS  
Primera  
D'acord amb allò que disposa l'article 7 de la Llei 2/1983, de 4 d'octubre, per la qual es declaren d'interés general per a la Comunitat Valenciana certes funcions pròpies de les Diputacions Provincials, s'uniran com a annex al Pressupost de la Generalitat per a l'exercici de 1987, els pressuposts aprovats per les Diputacions Provincials d'Alacant, Castelló i València, per a aqueix mateix any, que seran publicats en el Diari Oficial de la Generalitat Valenciana   
Segona  
Hom autoritza el Consell perquè, a proposta del Conseller d'Economia i Hisenda, dicte les disposicions necessàries per al desplegament i execució del que preveu aquesta Llei.   
Tercera  
Aquesta Llei entrarà en vigor el dia I de gener de 1987.   
Per tant, ordene que tots els ciutadans, tribunals, autoritats i poders públics als quals pertoque, observen i facen complir aquesta Llei.   
València, 30 de desembre de 1986.   
El President de la Generalitat  
JOAN LERMA I BLASCO  
ANNEX  
Subvenció global i cost autoritzat del personal de les Universitats de competència de la Generalitat Valenciana (milers de pessetes).   
1. Subvenció global.  
1.1. Universitat d'Alacant.  
 Operacions corrents 1.540.068  
 Operacions de capital 400.000  
1.2 Universitat Politècnica de València.  
 Operacions corrents 2.624.305  
 Operacions de capital 376.500  
1.3 Universitat de València.  
 Operacions corrents 4.392.262  
 Operacions de capital 494.000  
2. Cost autoritzat de personal (esclòs el corresponent a trienni i Seguretat Social)  
2.1 Universitat d'Alacant.  
 Personal funcionari docent i contractat docent 927.987  
 Personal funcionari no docent 167.914  
2.2 Universitat Politècnica de València.  
 Personal funcionari docent i contractat docent 1.713.082  
 Personal funcionari docent 296.868  
2.3 Universitat de València.  
 Personal funcionari docent i contractat docent 3.167.488  
 Personal funcionari no docent 5".552  
Veure imatge


Còpia Permalink ELI